Държавен вестник, бр. 18, 2022 г., стр. 105

БРОЙ  18	
Д Ъ Р Ж А В Е Н  В Е С Т Н И К 	
СТР.  105  
на ал. 1, осигуряват обособено отчитане на 
приходите, разходите и останалите операции 
за тези структури.
(4) За периода, през който структурите по 
ал. 1 се финансират по реда на ал. 1:
1. министърът на финансите определя до­
пълнителни лимити за плащания съгласно 
чл. 132, ал. 2 и чл. 154, ал. 13 от Закона за 
публичните финанси по бюджетите на пър­
востепенните разпоредители с бюджет, чрез 
които се извършва финансирането на съот­
ветната структура през този период, за сметка 
на лимита за плащания на първостепенните 
разпоредители с бюджет, в чийто бюджет е 
планирано финансирането на съответните 
структури;
2. въз основа на споразумение между 
съответните първостепенни разпоредители 
с бюджет се определя размерът на показате­
лите за поети ангажименти за разходи и нови 
задължения за разходи, отнасящи се за съот­
ветната структура по ал. 1, които временно 
да се отразяват за този период по бюджета на 
първостепенния разпоредител с бюджет, чрез 
който се извършва финансирането на съот­
ветната структура, над предвидените за този 
бюджет суми по тези показатели, за сметка 
на предвидените суми за тези показатели по 
бюджета на първостепенните разпоредители 
с бюджет, където е планирано финансиране­
то на съответните структури. При липса на 
споразумение размерите на тези показатели 
за този период може да се определят с акт 
на Министерския съвет.
Чл. 77. (1) Разходите за персонал, утвърдени 
по чл. 4 – 48, се извършват до определения раз­
мер с изключение на делегираните бюджети.
(2) Промени на разходите за персонал 
могат да се извършват само с акт на Минис­
терския съвет при структурни промени, в т.ч. 
при изплащане на обезщетения, свързани с 
прекратяване на трудови или служебни пра­
воотношения, за дейности, свързани с пре­
венция на разпространението на COVID-19, 
лечението на заразените лица или огранича­
ване на последствията от COVID-19, както и 
при компенсирани промени между бюджети.
(3) При намаляване числеността на персона­
ла, извън случаите на извеждане на дейности 
от бюджетно на друго финансиране и случа­
ите на намаляване на персонала вследствие 
на преминаване на функции и персонал към 
друга бюджетна организация, икономиите от 
разходите за персонал може да се използват 
за увеличение на индивидуалните основни 
месечни заплати съобразно оценката на из­
пълнението, включително извън сроковете 
по наредбата по чл. 67, ал. 3 от Закона за 
държавния служител и чл. 107а, ал. 10 от 
Кодекса на труда.
(4) Икономията на разходите за персонал 
може да се използва текущо или с натрупване 
за изплащането на допълнителни възнаграж­
дения за постигнати резултати и дължимите 
за тях осигурителни вноски и/или за други 
разходи. При необходимост първостепенните 
разпоредители с бюджет по държавния бюджет 
извършват съответните вътрешнокомпенсира­
ни промени по бюджетите си и уведомяват 
министъра на финансите.
(5) Алинеи 1 и 2 не се прилагат по отноше­
ние на увеличение на разходите за персонал 
за сметка на:
1. получени средства от помощи и дарения;
2. вътрешно преструктуриране на разходите 
за социално-битово и културно обслужване 
на персонала и за допълнителни плащания по 
чл. 71, ал. 3, чл. 75 и 76 от Закона за дипло­
матическата служба с характер на плащания 
за персонала и свързаните с тях осигурителни 
вноски и данъци;
3. получени трансфери от други бюджети, 
които не са част от държавния бюджет;
4. получени трансфери от бюджети по 
държавния бюджет в годишен размер на 
увеличението до 2 млн. лв.;
5. средства по програми за развитие на 
предучилищното и училищното образование 
и по национални програми за развитие на 
държавните висши училища;
6. разходи за изпълнение на Националния 
план за действие по заетостта и за възнаграж­
дения на приемните семейства по Закона за 
закрила на детето;
7. проекти, финансирани със средства и 
инструменти от Европейския съюз;
8. вътрешно преструктуриране на разхо­
дите за случаите, когато разпоредителите с 
бюджет изпълняват международни договори 
и програми през текущата година, в т.ч. по 
официална помощ за развитие и хуманитарна 
помощ;
9. разходи от резерва за предотвратяване, 
овладяване и преодоляване на последиците 
от бедствия по чл. 1, ал. 2, раздел ІІ, т. 5.1 
при участие в спасителни и/или неотложни 
аварийно-възстановителни дейности.
(6) Промените по ал. 5, по т. 1 – 8, с из­
ключение за самостоятелните бюджети, се 
извършват от министъра на финансите по реда 
на  чл. 110 от Закона за публичните финанси, 
а тези по т. 9 – по реда на чл. 109 от Закона 
за публичните финанси.
Чл. 78. Бюджетните организации, настанени 
в сгради – собственост на държавата или на 
общините, не заплащат наеми.
Чл. 79. (1) Определя сметките за средствата 
от Европейския съюз, за които през 2022 г. 
Министерският съвет ще утвърждава годишни 
разчети, както следва:
1. сметка за средствата от Европейския 
съюз на Националния фонд;